2021. gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Grozījumi** **Ministru kabineta 2016. gada 29. marta noteikumos Nr. 179 "****Kārtība, kādā nosakāms naudas sods par Konkurences likuma 11. panta pirmajā daļā, 13. un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem"**

Izdoti saskaņā ar Konkurences likuma 12. panta piekto daļu,  
12.1 panta septīto daļu, 14. panta ceturto daļu un 14.2 panta  
ceturto daļu un Negodīgas tirdzniecības  
prakses aizlieguma likuma 8. panta ceturto daļu

1. Izdarīt Ministru kabineta 2016. gada 29. marta noteikumos Nr. 179 "Kārtība, kādā nosakāms naudas sods par Konkurences likuma 11. panta pirmajā daļā, 13. pantā un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem" (Latvijas Vēstnesis, 2016, 62., 179. nr., 2020, 6. nr.) šādus grozījumus:

1.1. izteikt noteikumu nosaukumu šādā redakcijā:

"**Kārtība, kādā nosakāms naudas sods par Konkurences likuma 11. panta pirmajā daļā, 13. un 14.1 pantā un Negodīgas tirdzniecības prakses aizlieguma likuma 5. un 6. pantā paredzētajiem pārkāpumiem**";

1.2. izteikt norādi, uz kāda likuma pamata izdoti noteikumi, šādā redakcijā:

"Izdoti saskaņā ar Konkurences likuma 12. panta piekto daļu, 12.1 panta septīto daļu, 14. panta ceturto daļu un 14.2 panta ceturto daļu un Negodīgas tirdzniecības prakses aizlieguma likuma 8. panta ceturto daļu";

1.3. svītrot noteikumu tekstā vārdus "no pēdējā pārskata gada neto apgrozījuma";

1.4. izteikt noteikumu 1.3. apakšpunktu šādā redakcijā:

"1.3. kārtību, kādā nosaka un piemēro naudas sodu par Negodīgas tirdzniecības prakses aizlieguma likuma 5. un 6. pantā paredzētajiem pārkāpumiem, un tā apmēra noteikšanas kritērijus, atbildību mīkstinošus un pastiprinošus apstākļus, kā arī gadījumus, kad ir tiesības naudas sodu samazināt;";

1.5. aizstāt noteikumu 2.2. apakšpunktā vārdu "mazumtirgotājs" ar vārdiem "pircējs un nepārtikas preču mazumtirgotājs" un vārdu "mazumtirdzniecības" ar vārdu "tirdzniecības";

1.6. izteikt noteikumu 3. punktu šādā redakcijā:

"3. Naudas sodu par šo noteikumu 1.1. un 1.2. apakšpunktā minēto pārkāpumu aprēķina procentos no tirgus dalībnieka pēdējā noslēgtā pārskata (finanšu) gada neto apgrozījuma pasaulē pirms pārkāpuma konstatēšanas dienas.";

1.7. papildināt noteikumus ar 3.1 punktu šādā redakcijā:

"31. Naudas sodu par šo noteikumu 1.2.1 un 1.3. apakšpunktā minēto pārkāpumu aprēķina procentos no tirgus dalībnieka pēdējā noslēgtā pārskata (finanšu) gada neto apgrozījuma pirms pārkāpuma konstatēšanas dienas.";

1.8. aizstāt noteikumu 14. punktā un 17.1. un 22.4. apakšpunktā vārdu "mazumtirdzniecības” ar vārdu “tirdzniecības";

1.9. aizstāt noteikumu 17.3. apakšpunktā skaitli "1,5" ar skaitli "3";

1.10. aizstāt noteikumu 18.2. apakšpunktā skaitli "0,5" ar skaitli "2,5";

1.11. aizstāt noteikumu 18.3. apakšpunktā vārdus un skaitļus "sods ir no 0,5 līdz 1 procentam" ar vārdiem un skaitli "sods ir līdz 5 procentiem";

1.12. aizstāt 19. punktā un 22.1.1. un 22.1.3. apakšpunktā vārdus un skaitļus "Negodīgas mazumtirdzniecības prakses aizlieguma likuma 5., 6., 7. vai 8." ar vārdiem un skaitļiem "Negodīgas tirdzniecības prakses aizlieguma likuma 5. vai 6.";

1.13. papildināt noteikumu 22.2. apakšpunktu aiz vārda "apgrozījuma" ar vārdu "pasaulē";

1.14. izteikt 22.3. apakšpunktu šādā redakcijā:

"22.3. attiecībā uz Negodīgas tirdzniecības prakses aizlieguma likuma pārkāpumiem, ja tirgus dalībnieka neto apgrozījums konkrētajā lauksaimniecības un pārtikas preču piegādes ķēdes posmā vai nepārtikas preču mazumtirdzniecībā ir mazāks nekā tā kopējais neto apgrozījums pēdējā pārskata gadā.";

1.15. papildināt noteikumu III. nodaļas nosaukumu aiz vārda "ietvaros" ar pieturzīmi un vārdiem ", kā arī prasības iecietības programmas dalībniekiem";

1.16. izteikt noteikumu 26. punkta ievaddaļu šādā redakcijā:

"26. Iecietības programmas vienošanās dalībniekam ir tiesības vērsties Konkurences padomē ar rakstisku pieteikumu par:";

1.17. aizstāt noteikumu 27. punktā vārdu "Karteļa" ar vārdiem "Iecietības programmas vienošanās";

1.18. svītrot noteikumu 29. punktu;

1.19. izteikt noteikumu 30. punktu šādā redakcijā:

"30. Lai kvalificētos iecietības programmai, tirgus dalībnieks izpilda šādas prasības:

30.1. vēlākais uzreiz pēc iecietības pieteikuma iesniegšanas ir izbeidzis dalību iecietības programmas vienošanās, ja Konkurences padome nav noteikusi citādi, uzskatot, ka turpmāka līdzdalība iecietības programmas vienošanās ir pamatoti nepieciešama izmeklēšanas nolūkos;

30.2. ir patiesi, pilnībā, nepārtraukti un nekavējoties sadarbojies ar Konkurences padomi, sākot no pieteikuma iesniegšanas brīža līdz lēmuma pieņemšanai, šādai sadarbībai tostarp paredzot:

30.2.1. pēc savas iniciatīvas vai Konkurences padomes pieprasījuma nekavējoties sniegt Konkurences padomei visus tā rīcībā esošos vai tam pieejamos pierādījumus un citas ziņas par faktiem un apstākļiem, kas ir saistīti ar iecietības programmas vienošanos, jo īpaši:

30.2.1.1. pieteikuma iesniedzēja un pārējo iecietības programmas vienošanās dalībnieku nosaukumi, kā arī pieteikuma iesniedzēja juridiskā adrese;

30.2.1.2. detalizēts iecietības programmas vienošanās apraksts: mērķis, darbības principi, ietekmētās preces tirgi, darbības ilgums un ģeogrāfiskā teritorija;

30.2.1.3. pieteikuma iesniedzēja rīcībā esošā informācija, kas saistīta ar pieteikuma iesniegšanu vai plānotu iesniegšanu citas Eiropas Savienības dalībvalsts vai citas valsts konkurences iestādē;

30.2.2. atrasties Konkurences padomes rīcībā, lai atbildētu uz jebkuru pieprasījumu, kas var palīdzēt noskaidrot ar iecietības programmas vienošanos saistītus faktus;

30.2.3. nodrošināt, lai sabiedrības, kuru pārstāv pieteikuma iesniedzējs, vadītāji un citi darbinieki būtu pieejami iztaujāšanai Konkurences padomē, kā arī pielikt samērīgas pūles, lai tā bijušie vadītāji un citi darbinieki būtu pieejami iztaujāšanai Konkurences padomē;

30.2.4. neiznīcināt, neviltot un neslēpt uz iecietības programmas vienošanos attiecināmu noderīgu informāciju vai pierādījumus;

30.2.5. neizpaust faktu par pieteikuma iesniegšanu un pieteikuma saturu, iekams Konkurences padome rakstveidā paziņo procesa dalībniekiem, ka ir iegūta informācija, kas nepieciešama lēmuma pieņemšanai, ja Konkurences padome nav noteikusi citādi;

30.3. laikā, kad tas apsver iesniegt iecietības programmas pieteikumu Konkurences padomei, tirgus dalībnieks nedrīkst būt:

30.3.1. iznīcinājis, viltojis vai slēpis pierādījumus par iecietības programmas vienošanos; vai

30.3.2. izpaudis pārējiem iecietības programmas vienošanās dalībniekiem vai citām personām, izņemot citas Eiropas Savienības dalībvalsts vai citas valsts konkurences iestādei, faktu par pieteikuma plānoto iesniegšanu vai jebkādu informāciju par pieteikuma saturu un plānoto sadarbību ar Konkurences padomi saistībā ar iecietības programmas vienošanās izmeklēšanu.";

1.20. izteikt noteikumu 31. punktu šādā redakcijā:

"31. Pieteikumam par dalību iecietības programmā tirgus dalībnieks pievieno rakstisku apliecinājumu par iecietības programmas prasību ievērošanu.";

1.21. papildināt noteikumus ar 31.1, 31.2 un 31.3 punktu šādā redakcijā:

"31.1 Pēc iecietības programmas vienošanās dalībnieka, kas vēlas iesniegt pieteikumu par atbrīvojumu no naudas soda, pieprasījuma Konkurences padome sākotnēji tam var piešķirt vietu rindā uz iecietības programmu uz Konkurences padomes noteiktu termiņu, sniedzot iecietības programmas vienošanās dalībniekam laiku nepieciešamās informācijas un pierādījumu apkopošanai, kas atbilst pierādījumu apjomam, kas nepieciešams atbrīvojumam no naudas soda.

31.2 Iesniedzot 31.1 punktā norādīto pieprasījumu, pieteikuma iesniedzējam ir jāsniedz informācija Konkurences padomei, ciktāl tā pieteikuma iesniedzējam ir zināma, tajā ietverot šādas ziņas:

31.21. pieteikuma iesniedzēja nosaukums un tā juridiskā adrese;

31.22. apsvērumi, kuru dēļ pieteikuma iesniedzējs ir iesniedzis pieprasījumu;

31.23. sabiedrību, kas ir iecietības programmas vienošanās esošie vai bijušie dalībnieki, nosaukumi;

31.24. iecietības programmas vienošanās mērķis, darbības principi, ietekmētās preces tirgus, darbības ilgums un ģeogrāfiskā teritorija;

31.25. informācija, kas saistīta ar pieteikuma iesniegšanu vai plānotu iesniegšanu citas Eiropas Savienības dalībvalsts vai citas valsts konkurences iestādē saistībā ar iecietības programmas vienošanos;

31.26. citu informāciju, kurai pieteikuma iesniedzēja ieskatā ir nozīme iecietības programmas piemērošanā.

31.3 Ja Konkurences padome ir pieņēmusi iecietības programmas vienošanās dalībnieka pieteikumu par pirmā kārtas numura piešķiršanu atbrīvojumam no naudas soda un pieteikums par atbrīvojumu no naudas soda ir iesniegts Konkurences padomes noteiktajā termiņā, uzskata, ka pieteikums iesniegts un pieņemts izskatīšanai tajā dienā, kad iesniegts pieteikums par pirmā kārtas numura piešķiršanu atbrīvojumam no naudas soda.";

1.22. svītrot noteikumu 32., 32.1, 33., 34., 35. un 36. punktu;

1.23. papildināt noteikumus ar 37.1, 37.2, 37.3, 37.4 un 37.5 punktu šādā redakcijā:

"37.1 Pieteikuma iesniedzējam, iesniedzot šo noteikumu 31. punktā noteikto pieprasījumu, ir tiesības vērsties ar pieteikumu Konkurences padomē valsts valodā vai citā Eiropas Savienības oficiālajā valodā, ja par to panākta divpusēja vienošanās starp Konkurences padomi un pieteikuma iesniedzēju. Pieprasījuma iesniegšana citā Eiropas Savienības oficiālajā valodā neatbrīvo pieteikuma iesniedzēju no tā iesniegšanas valsts valodā pēc Konkurences padomes pieprasījuma.

37.2 Ja Konkurences padome noraida pieteikuma iesniedzēja pieteikumu par atbrīvojumu no naudas soda, pieteikuma iesniedzējs var prasīt, lai Konkurences padome izskata tā pieteikumu kā pieteikumu par naudas soda samazināšanu.

37.3 Iecietības programmas vienošanās dalībnieks, kurš nevar pretendēt uz atbrīvojumu no naudas soda, var iesniegt pieteikumu par naudas soda samazinājumu šādā apmērā:

37.31. iecietības programmas vienošanās dalībniekam, kas pirmais iesniedzis pieteikumu par naudas soda samazinājumu, – 30 līdz 50 procentu apmērā;

37.32. pārējiem iecietības programmas vienošanās dalībniekiem, kas iesnieguši pieteikumu par naudas soda samazinājumu, – 20 līdz 30 procentu apmērā.

37.4 Iecietības programmas vienošanās dalībniekam, kas iesniedzis pierādījumus par citu iecietības programmas vienošanos un kuru Konkurences padome atbrīvo no naudas soda par šo iecietības programmas vienošanos, naudas sodu samazina 50 procentu apmērā.

37.5 Konkurences padome pēc pieteikuma saņemšanas piecu darbdienu laikā rakstiski paziņo pieteikuma iesniedzējam par pieteikuma saņemšanu, norādot pieteikuma saņemšanas datumu un laiku, vai par atteikumu to pieņemt. Paziņojumā par atteikumu pieņemt pieteikumu norāda atteikuma iemeslus.";

1.24. izteikt noteikumu 38. punktu šādā redakcijā:

"38. Iecietības programmas vienošanās dalībnieks, kas ir pieteicies iecietības programmas piemērošanai Eiropas Komisijā, vai nu piesakoties uz vietu rindā uz iecietības programmu, vai iesniedzot pilnu pieteikumu, iesniedz Konkurences padomei pieteikuma kopsavilkumu, ja pieteikumā norādītā iecietības programmas vienošanās ģeogrāfiskā teritorija aptver vairāk kā trīs dalībvalstis (turpmāk – pieteikuma kopsavilkums).";

1.25. papildināt noteikumus ar 38.1 punktu šādā redakcijā:

"38.1 Pieteikuma kopsavilkumā ir ietverams īss apraksts par:

38.11. pieteikuma iesniedzēja un pārējo iecietības programmas vienošanās dalībnieku nosaukumiem, kā arī pieteikuma iesniedzēja juridisko adresi,

38.12. iecietības programmas vienošanās mērķi, darbības principiem, ietekmētās preces tirgu, darbības ilgumu un ģeogrāfisko teritoriju;

38.13. dalībvalstīm, kurās varētu atrasties iecietības programmas vienošanās pierādījumi;

38.14. informāciju, kas saistīta ar pieteikuma iesniegšanu vai plānotu iesniegšanu citas Eiropas Savienības dalībvalsts vai citas valsts konkurences iestādē.";

1.26. papildināt noteikumus ar 40.1 un 40.2 punktu šādā redakcijā:

"40.1 Pēc pieteikuma iesniedzēja pieprasījuma Konkurences padome rakstveidā apliecina pilno vai pieteikuma kopsavilkuma saņemšanu, norādot saņemšanas datumu un laiku.

40.2 Pieteikuma iesniedzējam ir tiesības saskaņā ar iecietības programmu sniegtās liecības par pilnajiem pieteikumiem vai pieteikuma kopsavilkumiem Konkurences padomē sniegt valsts valodā vai citā Eiropas Savienības oficiālajā valodā, ja par to ir panākta divpusēja vienošanās starp Konkurences padomi un pieteikuma iesniedzēju. Liecību sniegšana citā Eiropas Savienības oficiālajā valodā neatbrīvo pieteikuma iesniedzēju no to iesniegšanas valsts valodā pēc Konkurences padomes pieprasījuma.";

1.27. aizstāt noteikumu 42. punktā vārdus un skaitli "noteikumu 30.1. apakšpunktā" ar vārdiem un skaitli "noteikumu 30.2.1. apakšpunktā";

1.28. aizstāt noteikumu 43. punktā vārdu "karteļa" ar vārdiem "iecietības programmas vienošanās";

1.29. papildināt noteikumus ar 43.1, 43.2, 43.3, 43.4, 43.5 un 43.6punktu šādā redakcijā:

"43.1 Iecietības programmas pieteikuma iesniedzējam saskaņā ar iecietības programmu sniegtās liecības attiecībā uz pilniem pieteikumiem vai pieteikuma kopsavilkumiem ir tiesības iesniegt gan rakstveidā, gan mutvārdos, Konkurences padomei protokolējot attiecīgo sarunu. Pieteikumu iesniedzējs sniegtās liecības neiegūst savā valdījumā, kontrolē vai uzraudzībā.

43.2 Ja Eiropas Komisija saņem pilnu pieteikumu un Konkurences padome saņem pieteikuma kopsavilkumu par iecietības programmas vienošanos, Eiropas Komisija laikposmā, kamēr tiek izlemts, vai Eiropas Komisija rīkosies attiecībā uz visu lietu vai tās daļu, ir galvenā iestāde saziņai ar pieteikuma iesniedzēju, jo īpaši sniedzot pieteikuma iesniedzējam norādījumus par to, kā veicama turpmāka iekšējā izmeklēšana. Šajā laikposmā Eiropas Komisija pēc Konkurences padomes pieprasījuma to informē par pieteikuma virzību.

43.3 Līdz brīdim, kad Konkurences padome pieprasa iesniegt pilnu pieteikumu, ievērojot šo noteikumu 43.5 punktā noteikto, no pieteikuma iesniedzēja var pieprasīt skaidrojumu tikai par šo noteikumu 38.1 punkta ietvaros pausto informāciju.

43.4 Saņemot pieteikuma kopsavilkumu, Konkurences padome pārbauda, vai par to pašu iecietības programmas vienošanos no cita pieteikuma iesniedzēja jau nav saņemts pieteikuma kopsavilkums vai pilns pieteikums. Ja Konkurences padome nav saņēmusi šādu pieteikumu no cita pieteikuma iesniedzēja un ar pieteikuma kopsavilkumu izpildītas šo noteikumu38.1 punktā ietvertās prasības, Konkurences padome par to informē pieteikuma iesniedzēju.

43.5 Ja Eiropas Komisija ir informējusi Konkurences padomi, ka tā attiecībā uz visu lietu vai tās daļu neplāno veikt turpmākas darbības, pieteikuma iesniedzējam ir tiesības iesniegt pilnu pieteikumu Konkurences padomē. Izņēmuma apstākļos Konkurences padome var pieprasīt pieteikuma iesniedzējam iesniegt pilnu pieteikumu pirms Eiropas Komisija ir informējusi Konkurences padomi, ka Eiropas Komisija attiecībā uz visu lietu vai tās daļu neplāno veikt turpmākas darbības, ja tas ir obligāti nepieciešams lietu nošķiršanai vai sadalei. Konkurences padome var noteikt saprātīgu termiņu, kurā pieteikuma iesniedzējam jāiesniedz pilnais pieteikums kopā ar attiecīgajiem pierādījumiem un informāciju. Tas neietekmē pieteikuma iesniedzēja tiesības brīvprātīgi iesniegt pilnu pieteikumu agrākā posmā.

43.6 Ja pieteikuma iesniedzējs saskaņā ar 43.5 punktu Konkurences padomē iesniedz pilno pieteikumu, uzskatāms, ka pilnais pieteikums iesniegts pieteikuma kopsavilkuma iesniegšanas laikā, ja pieteikuma kopsavilkums aptver to pašu ietekmētās preces tirgu un ģeogrāfisko teritoriju, kā arī to pašu iecietības programmas vienošanās darbības ilgumu kā norādīts Eiropas Komisijai iesniegtajā iecietības programmas pieteikumā, kas var būt atjaunināts.";

1.30. izteikt informatīvo atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2014. gada 26. novembra Direktīvas 2014/104/ES par atsevišķiem noteikumiem, kuri valstu tiesībās reglamentē zaudējumu atlīdzināšanas prasības par dalībvalstīm un Eiropas Savienības konkurences tiesību pārkāpumiem;

2) Eiropas Parlamenta un Padomes 2018. gada 11. decembra Direktīvas (ES) 2019/1 par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu.

3) Eiropas Parlamenta un Padomes 2019. gada 17. aprīļa Direktīvas 2019/633/ES par negodīgu tirdzniecības praksi starpuzņēmumu attiecībās lauksaimniecības un pārtikas piegādes ķēdē.".

2. Šo noteikumu 1.1., 1.2., 1.4., 1.5., 1.8., 1.12., 1.14. apakšpunkts un 1.30. apakšpunktā ietvertā informatīvā atsauce uz Eiropas Parlamenta un Padomes 2019. gada 17. aprīļa Direktīvu 2019/633/ES par negodīgu tirdzniecības praksi starpuzņēmumu attiecībās lauksaimniecības un pārtikas piegādes ķēdē stājas spēkā 2021. gada 1. novembrī.

Ministru prezidents A. K. Kariņš

Ekonomikas ministrs J. Vitenbergs